Ääh nei, mer händs bim 1tä Mal nöd glärnt! Oder doch? Nä-ä! Will mer hüt no händ welle d Rumdestillerie in Bundaberg go besichtige (nöd go betrinke!) und mer am Morge scho wieder z lang mit de  Aargauer quaslet händ, hämmer dänn welle Gas gäh Richtig Norde. Nachdem mer s 3. Mal am gliiiche Chreisel glandet sind, hämmer dänn scho fascht glaub, dass die blöde Noosaville-ianer das irggendwie äxtra machet, dass d Touris nöd wiiterziehnt und det uf dä Ewig chömed. Uf jede Fall hämmer ois scho wieder verfahre und sind schier nöd us dem blöde Kaff usecho. Schiinbar heisst "Chreisel" da in Australie, dass mer sött im Chreis fahre =)